ai4bharat/Pralekha huggingface dataset:
విద్యుత్తు మంత్రిత్వ శాఖ
ఆజాదీ కా అమృత్ మహోత్సవ్లో భాగంగా అస్సాంలో 'బిజిలీ ఉత్సవ్' నిర్వహించిన ఆర్ఈసీ
- విద్యుత్ వినియోగదారుల హక్కులు, విద్యుత్ ప్రయోజనాలు మరియు మారుమూల ప్రాంతాల్లో విద్యుద్దీకరణ సమయంలో ఎదుర్కొనే సవాళ్లు అలాగే విద్యుత్తు రాకతో జీవన నాణ్యత ఎలా మెరుగుపడుతుందనే అంశాలు వినియోగ అధికారుల స్పీకర్ సెషన్లలో వెలువడ్డాయి.
- విద్యుత్ వినియోగదారుల హక్కులు, ఇంధన పొదుపు మరియు విద్యుత్ ప్రయోజనాలు వంటి అంశాలపై అవగాహన కల్పించేందుకు క్విజ్ పోటీలు మరియు నుక్కడ్ నాటక్ నిర్వహించారు.
- పోటీల్లో విజేతలకు బహుమతులుగా ఎల్ఈడీ బల్బుల పంపిణీతో కార్యక్రమం ముగిసింది
అస్సాంలో ‘బిజిలీ ఉత్సవ్’ నిర్వహించిన ఆర్ఈసీ లిమిటెడ్
భారత ప్రభుత్వ ఆధ్వర్యంలో మహారత్న కంపెనీ అయిన ఆర్ఈసీ లిమిటెడ్ ‘ఆజాదీ కా అమృత్ మహోత్సవ్’లో భాగంగా 75 సంవత్సరాల స్వాతంత్ర్య వేడుకలను పురస్కరించుకుని అస్సాంలోని బక్సా జిల్లా ఆనందపూర్ మరియు చుట్టుపక్కల గ్రామాలలో 'బిజిలీ ఉత్సవ్'ను నిర్వహించింది. కార్యక్రమంలో బోడోలాండ్ టెరిటోరియల్ కౌన్సిల్ స్పీకర్ శ్రీ కతిరామ్ బోరో, బక్సా అదనపు డిప్యూటీ కమిషనర్ డాక్టర్ అష్రాఫుల్ అమీన్, ఆనందపూర్ ప్రాథమిక పాఠశాల ప్రిన్సిపాల్ శ్రీ ఖగేంద్రనాథ్ సరనియా, నెహ్రూ అంచాలిక్ హైస్కూల్ రిటైర్డ్ ప్రిన్సిపాల్ శ్రీ నాగేన్ చంద్ర దాస్, అస్సాం పవర్ డిస్ట్రిబ్యూషన్ కో. లిమిటెడ్  బక్సా ఏజీఏ  శ్రీ మానస్జ్యోతి పాఠక్ మరియు గౌహతిలోని ఆర్ఈసీ ప్రాంతీయ కార్యాలయం నుండి అధికారులు ఈ కార్యక్రమానికి విచ్చేశారు.
విద్యుత్ వినియోగదారుల హక్కులు, విద్యుత్ ప్రయోజనాలు మరియు మారుమూల ప్రాంతాల్లో విద్యుద్దీకరణ సమయంలో ఎదురయ్యే సవాళ్లను మరియు విద్యుత్తు అందుబాటులోకి రావడంతో జీవన ప్రమాణాలు ఎలా మెరుగుపడతాయి వంటి అంశాలపై ఈ కార్యక్రమంలో పాల్గొన్న ప్రముఖులు మరియు గౌరవనీయ అతిథులు ప్రసంగించారు. గ్రామాల నుండి లబ్ధిదారులను వేదికపైకి ఆహ్వానించి వారి అనుభవాలు మరియు విద్యుత్ వారి జీవితాలను ఎలా మార్చింది అనే దానిపై అభిప్రాయాలను పంచుకున్నారు.
గ్రామస్తులు, చిన్నారులతో ముచ్చటిస్తూ పలు పోటీలు, సాంస్కృతిక కార్యక్రమాలు నిర్వహించారు. విద్యుత్ వినియోగదారుల హక్కులు, ఇంధన పొదుపు మరియు విద్యుత్ ప్రయోజనాలు వంటి విషయాలపై అవగాహన కల్పించేందుకు నుక్కడ్ నాటక్ కూడా ప్రదర్శించారు. పోటీల్లో గెలుపొందిన విజేతలకు ఎల్ ఈడీ బల్బులు, జామెట్రీ బాక్సులను బహుమతులుగా పంపిణీ చేయడంతో కార్యక్రమం ముగిసింది.
ఆర్ఈసీ లిమిటెడ్ గురించి: ఆర్ఈసీ లిమిటెడ్ అనేది భారతదేశం అంతటా పవర్ సెక్టార్ ఫైనాన్సింగ్ మరియు డెవలప్మెంట్పై దృష్టి సారించే ఎన్బిఎఫ్సి. 1969లో స్థాపించబడిన ఆర్ఈసీ లిమిటెడ్ తన కార్యకలాపాల నిర్వహణలో యాభై సంవత్సరాలు పూర్తి చేసుకుంది. ఇది రాష్ట్ర విద్యుత్ బోర్డులు, రాష్ట్ర ప్రభుత్వాలు, కేంద్ర/రాష్ట్ర విద్యుత్ వినియోగాలు, స్వతంత్ర విద్యుత్ ఉత్పత్తిదారులు, గ్రామీణ విద్యుత్ సహకార సంఘాలు మరియు ప్రైవేట్ రంగ వినియోగాలకు ఆర్థిక సహాయాన్ని అందిస్తుంది. దీని వ్యాపార కార్యకలాపాలు పూర్తి పవర్ సెక్టార్ వాల్యూ చైన్లో జనరేషన్, ట్రాన్స్మిషన్, డిస్ట్రిబ్యూషన్ మరియు రెన్యూవబుల్ ఎనర్జీతో సహా వివిధ రకాల ప్రాజెక్ట్లకు ఫైనాన్సింగ్ అందిస్తుంది. ఆర్ఈసీ నిధులు భారతదేశంలోని ప్రతి నాల్గవ బల్బును ప్రకాశింపజేస్తున్నాయి.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
వామపక్ష తీవ్రవాద ప్రభావిత ప్రాంతాలలో మొబైల్ సేవల కల్పనకు ఆమోదం తెలిపిన మంత్రివర్గం
యూనివర్సల్ సర్వీస్ ఓబ్లిగేశన్ ఫండ్  మద్దతు తో చేపట్టే పథకం కింద, రెండో దశ ప్రాజెక్టులో భాగంగా వామపక్ష తీవ్రవాద  ప్రభావిత 10 రాష్ట్రాల లోని 96 జిల్లాలలో కేంద్ర హోం మంత్రిత్వ శాఖ గుర్తించిన ఆవాసాలలో, ఇప్పటివరకు ఈ పథకం కిందకు రాని 4072 టవర్ లొకేశన్ లలో మొబైల్ సేవలను కల్పించేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈప్రాజెక్టు మొత్తం వ్యయం రూ.7330 కోట్ల రూపాయలుగా ఉండగలదు.
ఈ నెట్వర్క్ ను వామపక్ష తీవ్రవాద కార్యకలాపాల బాధిత ప్రాంతాలలో నియమితులైన భద్రత సిబ్బంది ఉపయోగించుకోనున్నారు. ఈ ప్రోజెక్టు మొబైల్ సేవలను అనుసంధానత లేని నివాస గ్రామాల లోని వారికి సహాయ పడేందుకు కూడా అందుబాటు లోకి తీసుకువస్తుంది. తద్వారా ఆ ప్రాంతాలలో ఆర్థిక కార్యకలాపాలు మెరుగుపడగలవు. డిజిటల్ మొబైల్ అనుసంధానం వెనుకబడిన ప్రాంతాల, వామపక్ష తీవ్రవాద ప్రభావిత ప్రాంతాలలో ఇ-గవర్నెన్స్ కార్యకలాపాలు పుంజుకోవడానికి ఊతం లభిస్తుంది.
10 రాష్ట్రాలలో ప్రతిపాదించిన టవర్ లొకేశన్ ల సంఖ్యలు ఈ కింద పేర్కొన్న విధంగా ఉన్నాయి :
-----------------------------------------------------------------------
క్రమ
సంఖ్య రాష్ట్రం జిల్లాలు టవర్ లొకేశన్ ల సంఖ్య
----------------------------------------------------------------------
1 ఆంధ్ర ప్రదేశ్ 8 429
2 బిహార్ 8 412
3 ఛత్తీస్ గడ్ 16 1028
4 ఝార్ ఖండ్ 21 1054
5 మధ్య ప్రదేశ్ 1 26
6 మహారా ష్ట్ర 2 136
7 ఒడిశా 18 483
8 తెలంగాణ 14 118
9 ఉత్తర్ ప్రదేశ్ 3 179
10 పశ్చిమ బెంగాల్ 5 207
--------------------------------------------------------------------------
మొత్తం 10 రాష్ట్రాలు 96 4072
-------------------------------------------------------------------------
పూర్వరంగం :
ఎ. ఎల్డబ్ల్యుఇ ఫేజ్-1 ప్రాజెక్టు
ఎల్ డబ్ల్యు ఇ ఫేజ్-1 ప్రాజెక్టులో భాగంగా, వామపక్ష తీవ్రవాద ప్రభావిత ప్రాంతాలలో 2జి సాంకేతిక విజ్ఞానంతో మొబైల్ సేవలను కల్పించేందుకు మొత్తం ఆమోదిత 4080.78 కోట్ల రూపాయల ప్రాజెక్టు పూర్తి కావచ్చింది.
- ప్రస్తుతం మొత్తం 2355 సైట్ లకు గాను 2335 సైట్లు రేడియేట్ అవుతున్నాయి.
బి. ఎల్డబ్ల్యుఇ ఫేజ్-2 ప్రాజెక్టు
కేంద్ర హోం మంత్రిత్వ శాఖ సంబంధిత రాష్ట్రాలతో కలిసి 10 రాష్ట్రాల లోని 96 జిల్లాలలో నియమితులైన భద్రత సిబ్బంది కమ్యూనికేశన్ అవసరాల నిమిత్తం 4072 టవర్ లొకేశన్ లను గుర్తించి ఇదే సంగతిని 2017 అక్టోబర్ 27వ తేదీన డిఒటి కి తెలిపింది.
- ఫేజ్-2 లో భాగంగా ప్రతిపాదించిన సాంకేతిక విజ్ఞానాన్ని సంబంధిత వర్గాల అవసరాలకు అనుగుణంగా అప్గ్రేడ్ చేయడమైంది. ఇక ఈ ప్రోజెక్టు లో భాగంగా మొబైల్ సంధానాన్ని కల్పించడానికి 2జి మరియు 4జి సాంకేతిక విజ్ఞానాన్ని అందుబాటు లోకి తీసుకు రానున్నారు.
వాణిజ్యం, పరిశ్రమల మంత్రిత్వ శాఖ
మే 10 నుండి 14, 2022 మధ్య భారతదేశాన్ని సందర్శించనున్న ఒమన్ ఉన్నత స్థాయి, బహుళ రంగాల ప్రతినిధి బృందం
ఇండియా-ఒమన్ జాయింట్ కమీషన్ మీటింగ్ , జాయింట్ బిజినెస్ కౌన్సిల్  సమావేశం మరియు అనేక బి2బి కార్యక్రమాలు, మరియు ఇండస్ట్రీ ఇంటరాక్షన్లు, పెట్టుబడిదారుల సమావేశాలు ఎజెండాలో ఉన్నాయి.
భారతదేశం మరియు ఒమన్ మధ్య ఇప్పటికే ఉన్న సన్నిహిత మరియు డైనమిక్ ఆర్థిక సంబంధాలను పునరుద్ధరించడం మరియు మరింత బలోపేతం చేయడంలో సహాయపడటం లక్ష్యం
సుల్తానేట్ ఆఫ్ ఒమన్ వాణిజ్యం, పరిశ్రమలు మరియు పెట్టుబడి ప్రోత్సాహక మంత్రి అయిన శ్రీ మిస్టర్ కైస్ బిన్ మొహమ్మద్ అల్ యూసెఫ్ నేతృత్వంలోని ఉన్నత స్థాయి బహుళ-విభాగ ప్రతినిధి బృందం మే 10-14, 2022 మధ్య భారతదేశాన్ని సందర్శిస్తుంది. 48 మంది సభ్యుల బృందంలో ఫార్మాస్యూటికల్స్, మైనింగ్, టూరిజం, టెలికమ్యూనికేషన్, ఎనర్జీ, షిప్పింగ్ మరియు రియల్ ఎస్టేట్ వంటి వివిధ రంగాలకు చెందిన సీనియర్ అధికారులు మరియు వ్యాపార ప్రతినిధులు ఉన్నారు.
ఈ పర్యటన సందర్భంగా 11 మే 2022న న్యూఢిల్లీలో జరగనున్న ఇండియా-ఒమన్ జాయింట్ కమిషన్ మీటింగ్  10వ సెషన్లో ఇరువైపుల సీనియర్ అధికారులు పాల్గొంటారు, దీనికి గౌరవనీయులైన సహ-అధ్యక్షుడు మినిస్టర్ ఆఫ్ కామర్స్ & ఇండస్ట్రీ, కన్స్యూమర్ అఫైర్స్, ఫుడ్ & పబ్లిక్ డిస్ట్రిబ్యూషన్ అండ్ టెక్స్టైల్స్ శ్రీ పీయూష్ గోయల్ తో పాటు గౌరవనీయులైన ఒమన్ సుల్తానేట్ వాణిజ్యం, పరిశ్రమలు మరియు పెట్టుబడి ప్రమోషన్ మంత్రి మిస్టర్ శ్రీ కైస్ బిన్ మొహమ్మద్ అల్ యూసఫ్ పాల్గొంటారు.
2021-2022 ఆర్థిక సంవత్సరంలో రెండు దేశాల మధ్య ద్వైపాక్షిక వాణిజ్యం 82% వృద్ధి చెంది యూఎస్ $ 9.94 బిలియన్లకు చేరిన నేపథ్యంలో ఒమానీ ప్రతినిధి బృందం పర్యటన వచ్చింది. రెండు దేశాల మధ్య ఇప్పటికే ఉన్న సన్నిహిత మరియు డైనమిక్ ఆర్థిక సంబంధాలను పునరుద్ధరించడానికి మరియు మరింత బలోపేతం చేయడానికి ఈ పర్యటన అద్భుతమైన అవకాశాన్ని అందిస్తుంది.
12 మే, 2022న, ఇండియా-ఒమన్ జాయింట్ బిజినెస్ కౌన్సిల్  సమావేశం ఫిక్కి మరియు ఒమన్ ఛాంబర్ ఆఫ్ కామర్స్ అండ్ ఇండస్ట్రీ సంయుక్తంగా నిర్వహించబడుతుంది. రెండు వైపుల నుండి గౌరవనీయులైన మంత్రుల భాగస్వామ్యం జేబీసీలో ఉంటుంది. వారు కూడా ఈ సమావేశంలో ప్రసంగిస్తారు మరియు భారతదేశం మరియు ఒమన్ వ్యాపార సంఘాలతో సంభాషిస్తారు. న్యూ ఢిల్లీ మరియు ముంబైలలో బి2బి ఈవెంట్లు, ఇండస్ట్రీ ఇంటరాక్షన్లు, ఇన్వెస్టర్ సమావేశాలు వాటితో సహా అనేక ఇతర కార్యక్రమాలు భారతదేశంలో ఉన్న సమయంలో సందర్శించే ఒమానీ ప్రతినిధి బృందం కోసం షెడ్యూల్ చేయబడ్డాయి.
ప్రధాన మంత్రి కార్యాలయం
శ్రీ దర్ బార్ సాహిబ్ యొక్క ముఖ్య గ్రంథి గా ఇదివరకు సేవల ను అందించిన సింహ్ సాహిబ్ జ్ఞానీ జగ్ తార్ సింహ్ జీ కన్నుమూత పట్ల సంతాపాన్ని తెలిపిన ప్రధాన మంత్రి
శ్రీ దర్ బార్ సాహిబ్ కు ముఖ్య గ్రంథి గా ఇదివరకు సేవల ను అందించినటువంటి సింహ్ సాహిబ్ జ్ఞానీ జగ్ తార్ సింహ్ జీ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
సామాజిక మాధ్యం ‘X’ లో ప్రధాన మంత్రి కొన్ని ట్వీట్ లను పోస్ట్ చేస్తూ, వాటిలో -
‘‘శ్రీ దర్ బార్ సాహిబ్ యొక్క ముఖ్య గ్రంథి గా ఇదివరకు సేవల ను అందించినటువంటి శ్రీ సింహ్ సాహిబ్ జ్ఞానీ జగ్ తార్ సింహ్ మరణించారని తెలిసి బాధ పడ్డాను. గురు సాహిబ్ ల బోధల కు అనుసరిస్తూ మానవ జాతి కి సేవ చేయాలన్న ఆయన ప్రయాస లకు మరియు ఆయన కు ఉన్న సమృద్ధ జ్ఞానాని కి గాను ఆయన ను ఎల్లప్పటికీ స్మరించుకోవడం జరుగుతుంది. ఆయన కుటుంబ సభ్యుల కు మరియు ఆయన ను అభిమానించే వారి కి ఇదే సంతాపం.’’ అని పేర్కొన్నారు.
“ਸ੍ਰੀ ਦਰਬਾਰ ਸਾਹਿਬ ਦੇ ਸਾਬਕਾ ਹੈੱਡ ਗ੍ਰੰਥੀ ਸਿੰਘ ਸਾਹਿਬ ਗਿਆਨੀ ਜਗਤਾਰ ਸਿੰਘ ਜੀ ਦੇ ਅਕਾਲ ਚਲਾਣੇ ਤੇ ਦੁਖੀ ਹਾਂ। ਉਨ੍ਹਾਂ ਨੂੰ ਓਹਨਾ ਦੇ ਭਰਪੂਰ ਗਿਆਨ ਅਤੇ ਗੁਰੂ ਸਾਹਿਬਾਂ ਦੀਆਂ ਸੀਖ਼ਾਂ ਦੇ ਅਨੁਸਾਰ ਮਨੁੱਖਤਾ ਦੀ ਸੇਵਾ ਕਰਨ ਦੇ ਯਤਨਾਂ ਲਈ ਯਾਦ ਕੀਤਾ ਜਾਵੇਗਾ। ਉਨ੍ਹਾਂ ਦੇ ਪਰਿਵਾਰ ਅਤੇ ਪ੍ਰਸ਼ੰਸਕਾਂ ਨਾਲ ਹਮਦਰਦੀ।”
సాంఘిక న్యాయం, మరియు సాధికారత మంత్రిత్వ శాఖ
మానసిక ఆరోగ్య పునరావాస 24 గంటల హెల్ప్లైన్ 'కిరణ్'ను సోమవారం ప్రారంభించనున్న శ్రీ థావర్చంద్ గెహ్లోత్
మానసిక అనారోగ్యాలకు సంబంధించి 24 గంటలూ సాయం అందించేందుకు కేంద్రం ఏర్పాటు చేస్తున్న 'కిరణ్' హెల్ప్లైన్ నంబర్ ను కేంద్ర సామాజిక న్యాయం, సాధికారత శాఖ మంత్రి శ్రీ థావర్చంద్ గెహ్లోత్ సోమవారం ప్రారంభించనున్నారు. ఇది టోల్ ఫ్రీ నంబర్. వర్చువల్ పద్ధతిలో ప్రారంభోత్సవం ఉంటుంది. దివ్యాంగుల సాధికారత విభాగం, కేంద్ర సామాజిక న్యాయం, సాధికారత శాఖ కలిసి హెల్ప్లైన్ను అందుబాటులోకి తెస్తున్నాయి. మానసిక అనారోగ్యాలు పెరుగుతున్న నేపథ్యంలో, ముఖ్యంగా ఈ కరోనా సమయంలో, ఈ హెల్ప్లైన్ గొప్ప ఊరట అవుతుంది. దివ్యాంగుల సాధికారత విభాగం కార్యదర్శి, సీనియర్ అధికారులు హెల్ప్లైన్ నంబర్ ప్రారంభోత్సవంలో పాల్గొంటారు.
మానసిక అనారోగ్యాలను ప్రారంభ దశలోనే గుర్తించడం, ప్రాథమిక చికిత్స, మానసిక మద్దతు, ఒత్తిడి నిర్వహణ, మానసిక ఆరోగ్యం, సానుకూల దృక్పథాన్ని ప్రోత్సహించడం, మానసిక సంక్షోభ నిర్వహణ వంటి సేవలను ఈ హెల్ప్లైన్ అందిస్తుంది. వ్యక్తులు, కుటుంబాలు, ఎన్జీవోలు, తల్లిదండ్రుల సంఘాలు, నిపుణుల సంఘాలు, పునరావాస సంస్థలు, ఆస్పత్రులు లేదా దేశవ్యాప్తంగా ఎవరికి మద్దతు అవసరమైన తొలి దశ సలహాలు, కౌన్సెలింగ్ అందిస్తూ జీవరేఖగా పని చేస్తుంది.
https://webcast.gov.in/msje/ లింక్ ద్వారా 'కిరణ్' హెల్ప్లైన్ నంబర్ ప్రారంభోత్సవాన్ని చూడవచ్చు.
మానవ వనరుల అభివృద్ధి మంత్రిత్వ శాఖ
పాఠశాల స్థాయిలో వ్యవసాయానికి సంబంధించిన వివిధ అంశాల గురించి పాఠ్యాంశాలు
వ్యవసాయం ఎదుర్కొంటున్న సమస్యలకు సవాళ్ళు సహా ఇతర సమస్యలను, అంశాలను వివిధ దశల్లో విద్యార్ధుల అభిజ్ఞా స్థాయిలను దృష్టిలో ఉంచుకుని అన్ని తరగతులకు సంబంధించిన సైన్స్ పాఠ్యాంశాల్లో నేషనల్ కౌన్సిల్ ఆఫ్ ఎడ్యుకేషనల్ రీసెర్చ్ అండ్ ట్రైనింగ్  పొందుపరిచింది. వ్యసాయానికి సంబంధించిన సమస్యలు, ఆందోళనలకు సంబంధించిన వివిధ పాఠ్యాంశాలను VI – X తరగతివరకు సైన్సు పాఠ్య పుస్తకాలలో, XI , XIIవ తరగతి బయాలజీ పాఠ్యపుస్తకాలలోనూ ఎన్సిఇఆర్టి పొందుపరిచింది. అదనంగా, ఎన్సిఆర్టి XIIవ తరగతి పాఠ్యపుస్తకంలో వ్యవసాయం ఎదుర్కొంటున్న సవాళ్ళను - ఇండియాః పీపుల్ అండ్ ఎకానమీ  అన్న శీర్షిక కొంద జోడించింది. ఈ పాఠ్యపుస్తకాలను కాలానుగుణంగా తాజా పరుస్తారు. ఇదిలా ఉండగా, సెంట్రల్ బోర్డ్ ఆఫ్ సెకెండరీ ఎడ్యుకేషన్  IX నుంచి XIIవ తరగతులలో వ్యవసాయాన్ని నైపుణ్యానికి సంబంధించిన విషయాంశంగా అందిస్తోంది. అలాగే XI , XIIవ తరగతులలో ఉద్యానశాస్త్రాన్ని ను నైపుణ్యానికి సంబంధించిన విషయాంశంగా అందచేస్తోంది. వీటితోపాటుగా, ఫార్మర్స్ పోర్టల్ ఆఫ్ ఇండియా, నేషనల్ మిషన్ ఫర్ సస్టైనబుల్ డెవలప్మెంట్  ద్వారా వ్యవసాయ రంగంలో ప్రభుత్వం తీసుకున్న చొరవలను విద్యార్ధులకు తెలియపరుస్తోంది.
ఈ సమాచారాన్ని విద్యాశాఖ సహాయం మంత్రి డాక్టర్ సుభాష్ సర్కార్ రాజ్యసభలో బుధవారం లిఖితపూర్వకంగా ఇచ్చిన సమాధానం ద్వారా వెల్లడించారు.
రసాయనాలు, ఎరువుల మంత్రిత్వ శాఖ
దేశవ్యాప్తంగా కోవిడ్-19 లాక్ డౌన్ కొనసాగుతున్నప్పటికీ, రైతు సమాజానికి సమృద్ధిగా ఎరువులు సరఫరా చేయడంలో నూరు శాతం సామర్ధ్యంతో పనిచేస్తున్న - జాతీయ ఎరువుల సంస్థ - ఎన్.ఎఫ్.ఎల్.
రైతులకు కొరత లేకుండా యూరియా ఎరువులను అందుబాటులో ఉంచుతున్న - ఎన్.ఎఫ్.ఎల్.
భారత ప్రభుత్వ రసాయనాలు, ఎరువుల మంత్రిత్వ శాఖ లోని ఎరువుల విభాగంలో ప్రముఖ ఎరువుల కంపెనీ, జాతీయ ఎరువుల సంస్థ  దేశంలో కోవిడ్-19 కారణంగా దేశవ్యాప్తంగా లాక్ డౌన్ కొనసాగుతున్నప్పటికీ రైతు సమాజానికి సమృద్ధిగా ఎరువులు సరఫరా అయ్యే విధంగా కృషి చేస్తోంది.
నంగల్, బతిండా, పానిపట్ తో పాటు విజయపూర్ లోని రెండు యూనిట్లు పూర్తి స్థాయిలో ఉత్పత్తి పనిలో నిమగ్నమై ఉన్నాయని ఎన్.ఎఫ్.ఎల్. చైర్మన్, మేనేజింగ్ డైరెక్టర్ శ్రీ మనోజ్ మిశ్రా తెలియజేశారు. ఈ ఐదు యూనిట్లలో ప్రతీ రోజూ 11 వేల మెట్రిక్ టన్నుల ఎరువుల ఉత్పత్తి జరుగుతుందనీ, వాటిని క్రమ తప్పకుండా మార్కెట్ కి పంపుతున్నామనీ ఆయన చెప్పారు.
ఇటువంటి క్లిష్ట సమయంలో కూడా ఈ యూనిట్లలో పూర్తి సామర్ధ్యాన్ని వినియోగించి, ముఖ్యంగా, దేశంలోని రైతు సమాజానికి ప్రభుత్వం ఇచ్చిన భరోసాను నెరవేర్చే దిశగా ఎన్.ఎఫ్.ఎల్. చేస్తున్న కృషి ఒక విజయ గాథగా చరిత్రకెక్కనుంది.
భారత ప్రభుత్వం దేశంలోని ఎరువుల కర్మాగారాల్లో ఉత్పత్తి కొనసాగించడానికి నిత్యావసర వస్తువుల చట్టం కింద అనుమతినిచ్చింది. దీనివల్ల లాక్ డౌన్ ప్రభావం వ్యవసాయ రంగంపై పడకుండా వచ్చే ఖరీఫ్ పంట కాలానికి సమృద్ధిగా ఎరువులు అందుబాటులో ఉండడానికి అవకాశం కలిగింది.
ఈ యూనిట్లలో ఎరువులు లారీల్లో ఎక్కించడం, దింపడం, రవాణా, పంపిణీ కార్యకలాపాలు పూర్తి స్థాయిలో జరుగుతున్నప్పటికీ, కోవిడ్-19 నిబంధనల విషయంలో ఎటువంటి రాజీ పడకుండా, జాగ్రత్తలన్నీ పాటించడం జరుగుతోంది. కోవిడ్-19 వ్యాప్తి ని అరికట్టేందుకు తీసుకుంటున్న ముందు జాగ్రత్త చర్యలు తప్పనిసరిగా అమలయ్యేలా చూసేందుకు అన్ని యూనిట్లలో ఒక ప్రత్యేక టాస్క్ ఫోర్స్ బృందాన్ని నియమించడం జరిగింది. ఈ కంపెనీల ప్రాంగణాల్లో పనిచేసే కార్మికులు, ఇతర సిబ్బంది అందరికీ మాస్కులు అందజేశారు. వారు తరచుగా చేతులు కడుక్కోడానికి వీలుగా ఏర్పాట్లు కూడా చేశారు.
ఎన్.ఎఫ్.ఎల్. సంస్థ మరియు ఉద్యోగులు కూడా కరోనా వైరస్ వ్యాప్తి చెందకుండా ప్రభుత్వం చేపడుతున్న చర్యలకు సహకారం అందిస్తున్నారు. అవసరమైన వారికి ఆహారం, మందులు వంటి నిత్యావసర వస్తువులు పంపిణీ చేస్తున్నారు. ప్రధానమంత్రి కెర్స్ నిధికి వారు ఒక నెల వేతనాన్ని కూడా విరాళంగా అందజేశారు.
యువజన వ్యవహారాలు, క్రీడల మంత్రిత్వ శాఖ
పీవీ సింధుకు తోడ్పాటునందించేలా ఆర్థిక సాయం
- ఆల్ ఇంగ్లండ్ ఛాంపియన్షిప్లు, ఇతర పోటీలకు పీవీ సింధు కోచ్ & ఫిట్నెస్ ట్రైనర్కు ఆర్థిక సాయం అందించేందుకు టాప్స్ ఆమోదం
ఒలింపిక్ పతక విజేత పీవీ సింధు ఆల్ ఇంగ్లండ్ ఛాంపియన్షిప్స్, స్విస్ ఓపెన్, స్పెయిన్ మాస్టర్స్ పోటీలలో పాల్గొనేందుకు ఆమె కోచ్ విధి చౌదరి & ఫిట్నెస్ ట్రైనర్ శ్రీకాంత్ మాడపల్లిలకు ఆర్థిక సహాయం ఆందించే ప్రతిపాదనకు యువజన వ్యవహారాలు క్రీడలు శాఖకు  చెందిన మిషన్ ఒలింపిక్ సెల్  గురువారం, మార్చి 2వ తేదీన ఆమోదం తెలిపింది. వీరి వీసా, విమాన ఛార్జీలు, ప్రయాణం, బస, బోర్డింగ్ మరియు ఆహార ఖర్చులను కవర్ చేసే విధంగా ఆర్థిక సహాయం ఉంటుంది. ఇతర ఖర్చుల కోసం వీరికి రోజువారీ భత్యాన్ని కూడా అందిస్తారు. ఈ సమావేశంలో, భారత షూటర్ మరియు ప్రపంచ ఛాంపియన్షిప్ పతక విజేత అనిష్ భన్వాలా జర్మనీలో విదేశీ కోచ్ రాల్ఫ్ షూమాన్ వద్ద శిక్షణ పొందాలనే ప్రతిపాదనను కూడా ఎంఓసీ ఆమోదించింది. అతను మొత్తం 28 రోజుల పాటు సుహ్ల్లో శిక్షణ పొందుతాడు. మార్చి చివరి వారంలో ఇందుకోసం విదేశాలకు వెళ్లనున్నాడు, టాప్స్ ఆర్థిక సహాయం అనీష్ యొక్క కోచ్, శిక్షణ మరియు మందుగుండు సామగ్రి ఖర్చులతో పాటు అతని విమాన ఛార్జీలు, వీసా, ప్రయాణం, బస, బోర్డింగ్ మరియు ఆహార ఖర్చులను కూడా అందిచేలా ఈ సాయం ఉంటుంది.
గ్రామీణాభివృద్ధి మంత్రిత్వ శాఖ
'గరీబ్ కల్యాణ్ రోజ్గార్ అభియాన్' ఏడో వారంలో రూ.16,768 కోట్ల వ్యయంతో దాదాపు 21 కోట్ల పనిదినాలు కల్పన
కరోనా నేపథ్యంలో, వలస కూలీలు, గ్రామీణ ప్రాంత ప్రజల ఉపాధి, జీవనోపాధి అవకాశాల వృద్ధి కోసం ఈ కార్యక్రమం ప్రారంభం
కరోనా కారణంగా ఉపాధి కోల్పోయి, బిహార్, ఝార్ఖండ్, మధ్యప్రదేశ్, ఒడిశా, రాజస్థాన్, ఉత్తరప్రదేశ్లోని స్వగ్రామాలకు తిరిగివచ్చిన వలస కూలీలకు ఉపాధి కల్పించేందుకు 'గరీబ్ కల్యాణ్ రోజ్గార్ అభియాన్'  కింద యుద్ధప్రాతిపదికన చర్యలు తీసుకుంటున్నారు. ఈ రాష్ట్రాల్లోని 116 జిల్లాల్లో జీవనోపాధి అవకాశాలను ఈ పథకం మెరుగుపరుస్తుంది.
'గరీబ్ కల్యాణ్ రోజ్గార్ అభియాన్' ఏడో వారం నాటికి, రూ.16,768 కోట్ల వ్యయంతో దాదాపు 21 కోట్ల పనిదినాలు కల్పించారు. ఈ పథకం లక్ష్యాల సాధనలో భాగంగా.., 77,974 జల సంరక్షణ నిర్మాణాలు, 2.33 లక్షల గ్రామీణ గృహాలు, 17,933 పశువుల షెడ్లు, 11,372 నీటికుంటలు, 3,552 సామాజిక మరుగుదొడ్లు నిర్మించారు. దీంతోపాటు, జిల్లాల నిధుల నుంచి 6300 పనులు, 764 గ్రామ పంచాయతీలకు ఇంటర్నెట్ అనుసంధానం, రైతు విజ్ఞాన కేంద్రాల ద్వారా 25,487 మందికి నైపుణ్య శిక్షణను అందించారు.
వలస కార్మికులు, గ్రామీణ సమాజాలకు భారీ ప్రయోజనాలు అందించిన పన్నెండు మంత్రిత్వ శాఖలు/విభాగాలు, రాష్ట్ర ప్రభుత్వాల ప్రయత్నాలను జీకేఆర్ఏ విజయంగా చూడవచ్చు.
కరోనా నేపథ్యంలో నగరాల నుంచి స్వగ్రామాలకు తిరిగివచ్చిన వలస కూలీలతోపాటు, గ్రామీణ ప్రాంత ప్రజల ఉపాధి, జీవనోపాధి అవకాశాల వృద్ధి కోసం ఈ కార్యక్రమాన్ని ప్రారంభించారు. నగరాల నుంచి తిరిగివచ్చి స్వగ్రామాల్లోనే స్థిరపడాలనుకున్న వారి ఉపాధి, జీవనోపాధి కోసం ఈ పథకం ద్వారా దీర్ఘకాలిక వేదికను సిద్ధం చేశారు.
ప్రధాన మంత్రి కార్యాలయం
యు ఎ ఇ అధ్యక్షుడితో ప్రధాన మంత్రి సమావేశం
ప్రధాన మంత్రి శ్రీ నరేంద్ర మోదీ 2023 జూలై 15న అబుదాబిలో యు ఎ ఇ
అధ్యక్షుడు, అబుదాబీ పాలకుడు షేక్
మహమ్మ ద్ బిన్ జాయెద్ అల్ నహ్యాన్ తో సమావేశం అయ్యారు.
వాణిజ్యం, పెట్టుబడులు, ఫిన్ టెక్, ఇంధనం, పునరుత్పాదక ఇంధనం, వాతావరణ కార్యాచరణ, ఉన్నత విద్య, ప్రజల మధ్య సంబంధాలు సహా ద్వైపాక్షిక భాగస్వామ్యంలో వివిధ కోణాలపై ఇరువురు నేతలు విస్తృతంగా చర్చించారు. ప్రాంతీయ, అంతర్జాతీయ అంశాలపై కూడా చర్చించారు.
ఇద్దరు నేతల సమక్షం లో రెండు దేశాలు మూడు ముఖ్యమైన అవగాహన ఒప్పందాలపై సంతకాలు జరిగాయి.
సీమాంతర లావాదేవీల కోసం స్థానిక కరెన్సీల  వాడకాన్ని ప్రోత్సహించడానికి ఒక ఫ్రేమ్వర్క్ ఏర్పాటు కోసం ఆర్ బి ఐ , యుఎఇ సెంట్రల్ బ్యాంక్ మధ్య అవగాహన ఒప్పందం కుదిరింది.
ఆర్ బి ఐ , యుఎఇ సెంట్రల్ బ్యాంక్ ల మధ్య చెల్లింపు, సందేశ వ్యవస్థలను అనుసంధానించడంపై ద్వైపాక్షిక సహకారం కోసం అవగాహన ఒప్పందం
కుదిరింది.
ఐఐటి ఢిల్లీ - అబుదాబి, యుఎఇ ఏర్పాటు ప్రణాళిక కోసం భారత విద్యా మంత్రిత్వ శాఖ, డిపార్ట్మెంట్ ఆఫ్ ఎడ్యుకేషన్ అండ్ నాలెడ్జ్, అబుదాబి, ఐఐటి ఢిల్లీ మధ్య మరో అవగాహన ఒప్పందం కుదిరింది.
సమావేశం అనంతరం సంయుక్త ప్రకటన విడుదల చేశారు. వాతావరణ మార్పులపై ప్రత్యేక సంయుక్త ప్రకటనను కూడా విడుదల చేశారు.
హోం మంత్రిత్వ శాఖ
రాష్ట్రాలకు అదనపు రిజర్వ్ బలగాలు
భారత రిజర్వ్ బెటాలియన్ల పథకంపై రోహ్తక్ ఐఐఎం జరిపిన "ప్రభావ అంచనా అధ్యయనాన్ని" కేంద్ర ప్రభుత్వం పొందుతోంది. ముసాయిదా నివేదికపై రోహ్తక్ ఐఐఎం ఒక ప్రజెంటేషన్ ఇచ్చింది. తుది నివేదికను రూపొందిస్తోంది.
అదనపు రిజర్వ్ బలగాల కోసం కర్ణాటక సహా ఐదు రాష్ట్రాలు పంపిన ప్రతిపాదనలు అందాయి. రోహ్తక్ ఐఐఎం అందించే నివేదిక ఆధారంగా అదనపు బలగాల కేటాయింపు ఉంటుంది.
కేంద్ర హోంశాఖ సహాయ మంత్రి శ్రీ నిత్యనంద్ రాయ్, లిఖితపూర్వక సమాధానంగా ఈ సమాచారాన్ని లోక్సభకు సమర్పించారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
రేపు బెంగళూరులో 2వ సెమీకాన్ఇండియా ఫ్యూచర్ డిజైన్ రోడ్షోను ఫ్లాగ్ ఆఫ్ చేయనున్న శ్రీ రాజీవ్ చంద్రశేఖర్
ప్రధాన మంత్రి శ్రీ నరేంద్ర మోదీ భారతదేశాన్ని సెమీకండక్టర్
డిజైన్, ఇన్నోవేషన్ కోసం గ్లోబల్ హబ్గా స్థాపించాలన్న లక్ష్యం
భారతదేశంలో సెమీకండక్టర్ డిజైన్ స్టార్టప్ ఎకోసిస్టమ్ను
ఉత్ప్రేరకపరచడానికి సెమికాన్ ఇండియా ఫ్యూచర్డిజైన్
ఇండియన్ యునికార్న్స్ తదుపరి తరంగం డిఐఆర్ -వి,
సెమీకండక్టర్ స్పేస్ నుండి వస్తుంది: శ్రీ రాజీవ్ చంద్రశేఖర్
ఎలక్ట్రానిక్స్, ఇన్ఫర్మేషన్ టెక్నాలజీ, స్కిల్ డెవలప్మెంట్, ఎంటర్ప్రెన్యూర్షిప్ సహాయ మంత్రి శ్రీ రాజీవ్ చంద్రశేఖర్ శుక్రవారం బెంగళూరులో 2వ సెమికాన్ ఇండియా ఫ్యూచర్ డిజైన్ రోడ్షోను ప్రారంభించనున్నారు.
భారతదేశంలోని సెమీకండక్టర్ డిజైన్ ఎకోసిస్టమ్లో పెట్టుబడి పెట్టడానికి స్టార్టప్లు, తదుపరి తరం ఇన్నోవేటర్లు, గ్లోబల్, ఇండియన్ సెమీకండక్టర్ మేజర్లను ప్రోత్సహించే లక్ష్యంతో ఈ రోడ్ షో నిర్వహిస్తున్నారు.
సెమికాన్ ఇండియా ఫ్యూచర్ డిజైన్ ప్రోగ్రామ్ వంటి ఈ స్కీమ్ల ద్వారా నెక్స్ట్జెన్ పరికరాలు, ఎలక్ట్రానిక్స్ ఉత్పత్తులు భారతదేశంలో నిర్మాణం అవుతాయి. సహ-రూపకల్పన జరుగుతాయి అని శ్రీ రాజీవ్ చంద్రశేఖర్ చెప్పారు.ఈ సిరీస్లోని 1వ ఈవెంట్ గతేడాది గుజరాత్లోని కర్ణావతి యూనివర్సిటీలో జరిగింది. డిసెంబరు 2021లో, ఈ రంగంలో పెట్టుబడులను ఆకర్షించేందుకు కేంద్రం రూ.76,000 కోట్ల ప్రోత్సాహక వ్యయంతో ఇండియా సెమీకండక్టర్ మిషన్ను ప్రారంభించింది.
"మేము సెమికాన్ ఇండియా కార్యక్రమాన్ని ప్రతి విద్యార్థికి, ప్రతి కళాశాలకు తీసుకువెళ్లాలని భావిస్తున్నాము. సెమికాన్ ఇండియా ప్రయాణంలో చాలా మంది యువకులను ఉత్సాహపరిచి, పాల్గొనేలా చేయాలని మేము భావిస్తున్నాము" అని మంత్రి అన్నారు. గ్లోబల్, భారతీయ పరిశ్రమల ప్రముఖులు దీనిలో పాలుపంచుకోవాలని కోరారు. యువ విద్యార్థులు, స్టార్టప్లు, వ్యవస్థాపకులు సెమికాన్ఇండియా ఫ్యూచర్డిజైన్ అవకాశాన్ని పొందే అవకాశం ఉంటుంది. 2వ రోడ్షో సందర్భంగా, గ్లోబల్ సెమీకండక్టర్ లీడర్లు భారతదేశంలో సెమీకండక్టర్ ఎకోసిస్టమ్ను ఉత్ప్రేరకపరిచేందుకు దృష్టి దృష్టి సారిస్తారు.
హోం మంత్రిత్వ శాఖ
కోవిడ్ -19 పోరాటంలో భాగంగా లాక్ డౌన్ చర్యల అమలు సమీక్ష మరియు అక్కడికక్కడ అంచనా వేసే సెంట్రల్ టీమ్స్ పనికి ఆటంకం కలిగించవద్దని పశ్చిమ బెంగాల్ కు సూచించిన కేంద్ర ప్రభుత్వం
కోవిడ్ -19 పోరాటంలో భాగంగా లాక్ డౌన్ చర్యల అమలు సమీక్ష మరియు అక్కడికక్కడ అంచనా వేసే సెంట్రల్ టీమ్స్ పనికి ఆటంకం కలిగించవద్దని పశ్చిమ బెంగాల్ ప్రభుత్వానికి కేంద్ర ప్రభుత్వం సూచించింది.
కోల్ కతా మరియు జల్పాయిగురిలో వరుసగా ఇంటర్ మినిస్టీరియల్ సెంట్రల్ టీమ్స్  రెండింటికీ రాష్ట్ర మరియు స్థానిక అధికారులు అవసరమైన సహకారాన్ని అందించలేదనే విషయాన్ని హోం శాఖ దృష్టికి తీసుకువచ్చారు. వారు ప్రత్యేకంగా సందర్శనలు, ఆరోగ్య నిపుణులతో మాట్లాడ్డం మరియు క్షేత్ర స్థాయి పరిస్థితిని అంచనా వేయకుండా నిరోధించబడ్డారని సమాచారం. ఇది విపత్తు నిర్వహణ చట్టం – 2005 ప్రకారం కేంద్ర ప్రభుత్వం జారీ చేసన ఉత్తర్వుల అమలకు ఆటంకం కలిగించడం మరియు భారత సుప్రీం కోర్టు ఆదేశాలను బేఖాతరు చేయడమే అవుతుంది.
ఎంపిక చేసిన జిల్లాల్లో ఉన్న పరిస్థితులపై అక్కడికక్కడే అంచనా వేసిన తర్వాత లాక్ డౌన్ చర్యల అమలును సమీక్షించడానికి కేంద్ర హోం మంత్రిత్వ శాఖ  19.04.2020న పశ్ఛిమ బెంగాల్ రాష్ట్రానికి రెండు ఐ.ఎం.సి.టి.లను నియమించింది. ఈ బృందాలు ప్రజారోగ్య నిపుణులు మరియు జాతీయ విపత్తు నిర్వహణ అథారిటీ  అధికారులను కలిగి ఉంటాయి. కోవిడ్ -19 మహమ్మారి నిర్వహణ కోసం దీని నైపుణ్యం రాష్ట్ర ప్రభుత్వం ద్వారా గుర్తింపు పొందవచ్చు.
విపత్తు నిర్వహణ చట్టం – 2005లోని సెక్షన్ 35 ప్రకారం కేంద్ర ప్రభుత్వానికి ఇచ్చిన అధికారం క్రింద ఈ బృందాలను నియమించారు. ఇది విపత్తు నిర్వహణ ప్రయోజనం కోసం అవసరమైన లేదా ప్రయోజనకరమైనదిగా భావించే అన్ని చర్యలను తీసుకోవడానికి కేంద్ర ప్రభుత్వానికి అధికారం ఇస్తుంది. 2020 మార్చి 21 నాటి సుప్రీం కోర్టు ఉత్తర్వుల్లో, రాష్ట్ర భద్రత ప్రభుత్వ ప్రయోజనాల దృష్ట్యా యూనియన్ ఆఫ్ ఇండియా జారీ చేసిన ఆధేశాలను విశ్వసనీయంగా పాటించాలని సూచించారు. ఈ కోణంలో చూస్తే కోవిడ్ -19 వ్యాప్తి నివారించే ఉద్దేశంతో రాష్ట్ర ప్రభుత్వాల మీద ఓ బాధ్యతను ఉంచారు.
ఈ విధంగా 2020 ఏప్రిల్ 19 నాటి ఎం.హెచ్.ఏ. ఉత్తర్వులు పాటించాలని, పైన పేర్కొన్న ఉత్తర్వుల్లో తమకు అప్పగించిన బాధ్యతలు నిర్వర్తించడానికి ఐఎంసిటిలకు అవసరమైన అన్ని ఏర్పాట్లు చేయాలని హోం మంత్రిత్వ శాఖ పశ్చిమ బెంగాల్ ప్రభుత్వాన్ని ఆదేశించింది.
పశ్చిమ బెంగాల్ కు పంపిన అధికారిక ప్రకటన కోసం ఇక్కడ క్లిక్ చేయండి
(Visitor Counter : 262
ప్రధాన మంత్రి కార్యాలయం
కొత్త గా చేర్చుకొన్న ఉద్యోగుల కు దాదాపు గా 71,000 నియామక పత్రాల ను రోజ్ గార్ మేళా లో భాగం గా నవంబర్ 22వ తేదీ నాడు పంపిణీ చేయనున్న ప్రధాన మంత్రి
కొత్త గా నియామకం అయిన వారికి మాడ్యూల్ - ఆన్ లైన్ ఓరియంటేశన్ కోర్సు కర్మయోగిప్రారంభ్ ను కూడా ప్రధాన మంత్రి ప్రారంభిస్తారు
రోజ్ గార్ మేళా లో భాగం గా, దాదాపు గా 71,000 నియామక పత్రాల ను కొత్త గా ఉద్యోగాల లోకి చేర్చుకొన్న వ్యక్తుల కు ప్రధాన మంత్రి శ్రీ నరేంద్ర మోదీ నవంబర్ 22వ తేదీ న ఉదయం పూట పదిన్నర గంట ల వేళ కు వీడియో కాన్ఫరెన్సింగ్ మాధ్యం ద్వారా పంపిణీ చేయనున్నారు.
ఉపాధి కల్పన కు అత్యంత అధిక ప్రాధాన్యాన్ని కట్టబెట్టాలన్న ప్రధాన మంత్రి నిబద్ధత ను నెరవేర్చే దిశ లో రోజ్ గార్ మేళా ఒక ముందడుగు గా ఉన్నది. రోజ్ గార్ మేళా ఉపాధి కల్పన ను పెంపొందింపచేయడం లో ఒక ఉత్ప్రేరకం గా పని చేయగలదన్న, యువతీ యువకుల కు వారి సశక్తీకరణ తో పాటు దేశాభివృద్ధి లో వారు పాలుపంచుకోవడానికి కూడాను సార్థక అవకాశాల ను కల్పిస్తుందన్న ఆశాభావం వ్యక్తం అవుతున్నది. ఇంతకు మునుపు అక్టోబరు లో జరిగిన రోజ్ గార్ మేళా లో, కొత్త గా ఉద్యోగాల లోకి చేర్చుకొన్న 75,000 మంది కి నియామక లేఖల ను అందజేయడమైంది.
కొత్త గా భర్తీ అయిన వ్యక్తుల కు నియామక పత్రాల ను దేశవ్యాప్తం గా  మొత్తం 45 స్థానాల లో ఇవ్వడం జరుగుతుంది. ఇంతకు పూర్వం భర్తీ చేసిన ఉద్యోగాల కేటగిరీల కు అదనం గా ఉపాధ్యాయులు, అధ్యాపకులు, నర్సులు, నర్సింగ్ ఆఫీసర్స్, వైద్యులు, ఫార్మసిస్టు లు, రేడియోగ్రాఫర్ లు, ఇంకా ఇతర సాంకేతిక మరియు పేరామెడికల్ పోస్టుల ను కూడా భర్తీ చేయడం జరుగుతున్నది. చెప్పుకోదగిన సంఖ్య లో ఉద్యోగాల ను హోం మంత్రిత్వ శాఖ ద్వారా కేంద్రీయ సాయుధ పోలీసు బలగాల  కు చెందిన వేరు వేరు విభాగాల లో భర్తీ చేయడం జరుగుతోంది.
కర్మయోగి ప్రారంభ మాడ్యూల్ ను కూడా ప్రధాన మంత్రి ప్రారంభించనున్నారు. ఈ మాడ్యూల్ ను వివిధ ప్రభుత్వ విభాగాల లో నూతనం గా నియామకం అయిన వారికి ఉద్దేశించినటువంటి ఒక ఆన్ లైల్ ఓరియంటేశన్ కోర్సు అని చెప్పవచ్చును. దీనిలో ప్రభుత్వ ఉద్యోగుల కు ప్రవర్తన సంహిత, పని ప్రదేశం లో పాటించవలసిన నైతిక ప్రమాణాలు, సజ్జనత్వం, మానవ వనరుల సంబంధి విధానాలు, ఇంకా ఇతర ప్రయోజనాలు, భత్యాల వంటివి ఉంటాయి. అవి కొత్త గా ఉద్యోగం లో చేరిన వారు పని ప్రదేశం లో అనుసరించవలసివున్న విధానాల కు అలవాటుపడే విధం గాను, కొత్త భూమికల లోకి సాఫీ గా మారిపోయే విధం గాను సాయపడుతాయి. వారికి వారి యొక్క జ్ఞానాన్ని, నైపుణ్యాల ను మరియు దక్షతల ను పెంపొందింప చేసుకోవడం కోసం igotkarmayogi.gov.in ప్లాట్ ఫార్మ్ లోని ఇతర కోర్సుల ను నేర్చుకొనే అవకాశాన్ని కూడా ఇవ్వడం జరుగుతుంది.
ప్రధాన మంత్రి కార్యాలయం
ఆసియా క్రీడల సెపక్ తక్రా మహిళల రెగు విభాగంలో కాంస్యం సాధించిన భారత జట్టుకు ప్రధాని అభినందనలు
ఆసియా క్రీడలలో సెపక్ తక్రా మహిళల రెగు విభాగంలో కాంస్య పతకం కైవసం చేసుకున్న భారత జట్టును ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల్లో మహిళల రెగు ఈవెంట్లో కాంస్యం సాధించిన మన సెపక్ తక్రా జట్టుకు అభినందనలు! వారి అసాధారణ నైపుణ్యం, అచంచల అంకిత భావం, దృఢ సంకల్పం ఈ పతకం రూపంలో అంతర్జాతీయ వేదికపై ప్రకాశించాయి. వారు సాధించిన ఈ అద్భుత విజయాన్ని యావద్దేశం వేడుక చేసుకుంటుంది!” అని ప్రధానమంత్రి పేర్కొన్నారు.